Іпатава распавяла, што ў гонар дзеяча беларускай эміграцыі, сябры Згуртавання беларусаў Канады Міколы Ганько (1924 — 1999) яго жонка Марыя ў 2009 годзе заснавала прэмію імя свайго мужа, якой адзначаюцца аўтары публікацый пра беларускую дыяспару. Паводле яе слоў, лаўрэатамі прэміі 2012 года сталі беларускія настаўніцы Зінаіда Крупская з Вілейкі (Мінская вобласць) і Ніна Сакава з Асіповіцкага раёна (Магілёўская вобласць). Жанчыны адзначаны за іх працу на карысць беларушчыны ў рэгіёнах, дзе рабіць гэта куды складней, чым у сталіцы, падкрэсліла Іпатава.